27/12/2022 | Administración LocalMunicipal
Santiago de Compostela
Persoal
Bases do proceso selectivo convocado para a cobertura de 49 prazas de persoal funcionario de carreira das escalas de Administración xeral e de Administración especial, e de 24 prazas de persoal laboral fixo.

Anuncio publicación bases do proceso selectivo convocado para a cobertura de 49 prazas de persoal funcionario de carreira das escalas de Administración xeral e de Administración especial, e de 24 prazas de persoal laboral fixo, pola quenda libre, mediante o sistema de concurso, dentro do proceso extraordinario de estabilización. Por Resolución da concelleira delegada de Economía e Facenda, Persoal, Contratación e Modernización da Administración Local, de data 26 de decembro de 2022, resolveuse autorizar a convocatoria e a aprobación da seguintes bases específicas: 1. Estas bases específicas regulan a convocatoria do proceso selectivo extraordinario para a cobertura en propiedade de corenta e nove (49) prazas de persoal funcionario de carreira das escalas de administración xeral e de administración especial e de vinte e catro prazas (24) de persoal laboral fixo, en quenda libre e mediante o sistema de concurso. Estas prazas figuran como vacantes no cadro de persoal do Concello de Santiago de Compostela e foron incluídas na correspondente oferta de emprego público derivada da habilitación para a estabilización do emprego temporal neste concello (Lei 20/2021) publicada no Boletín Oficial da Provincia da Coruña.2. Neste proceso selectivo teranse en conta as previsións contidas nestas bases específicas e as recollidas nas Bases xerais polas que se rexen os procesos selectivos que convoque o Concello de Santiago de Compostela, publicadas no Boletín Oficial da Provincia da Coruña núm.187, do 30 de setembro de 2022. Clase de persoal: a) Persoal funcionario de carreira das escalas de administración xeral e especial, tal e como se detalla no cadro seguinte: d) Persoal laboral fixo das escalas de administración xeral e especial, tal e como se especifican a seguir: d) As prazas de persoal funcionario e de persoal laboral relacionadas nos apartados anteriores, a) e b), son as recollidas no punto sétimo do acordo asinado o 23 de maio de 2022 entre a Administración e todas as organizacións sindicais con representación na Mesa Xeral de Negociación sobre criterios e prazas afectadas para a estabilización do emprego público no Concello de Santiago de Compostela, onde se detalla o centro de destino de cada unha das que son obxecto desta convocatoria. Titulación esixida: para os efectos desta convocatoria terase en conta como titulación esixida a determinada de maneira explícita na columna respectiva así como as titulacións equivalentes que como consecuencia da implantación de novos estudos adaptados ás sucesivas reformas educativas substituíron as titulacións extinguidas. Funcións: as correspondentes ao posto e ao servizo ao que se adscriban segundo a relación de postos de traballo (RPT) municipal, ou o instrumento organizativo equivalente e vixente en cada momento, e que resulten propias da capacitación profesional, formativa e legal inherente. Retribucións: as básicas propias do seu grupo e subgrupo de clasificación profesional, así como as complementarias que estean fixadas para o posto ao que se adscriban segundo a RPT vixente, sen prexuízo daquelas de índole persoal ou variable a que, se é o caso, poidan ter dereito. Xornada de traballo: completa.1. Para seren admitidas na realización das probas selectivas, as persoas aspirantes deberán reunir, ademais dos esixidos nas bases xerais, o seguinte requisito: - Posuír ou estar en condicións de obter a titulación académica esixida para acceder aos distintos corpos, escalas, subescalas, clases, categorías e prazas de persoal funcionario de carreira ou de persoal laboral fixo, en función do grupo ao que pertenzan, segundo se detalla no cadro recollido na base segunda.2. No caso de titulacións obtidas no estranxeiro deberase estar en posesión da correspondente validación ou da credencial que acredite a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao abeiro das disposicións de dereito da Unión Europea.3. As persoas aspirantes deberán posuír todos os requisitos esixidos o día que remate o prazo para presentar as solicitudes e mantelos ata a data do seu nomeamento.1. As instancias para tomar parte neste proceso selectivo presentaranse preferentemente por vía electrónica no modelo normalizado que está a disposición das persoas interesadas na sede electrónica do Concello (https://sede.santiagodecompostela. gal//selecciondepersoal) e dirixidas á Concellería de Economía e Facenda, Persoal, Contratación e Modernización da Administración Local. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, de procedemento administrativo común das administracións públicas.2. Para seren admitidas nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación.3. Coa solicitude, deberán achegar a seguinte documentación: · Fotocopia do DNI, pasaporte ou documento acreditativo da nacionalidade e identidade da persoa aspirante. · Acreditación do pago da taxa polos dereitos de exame. · Titulación académica ou profesional esixida. · CELGA 3 para os subgrupos C3 e C2, e CELGA 4 para os subgrupos C1, A2 e A1, ou título equivalente ou superior, debidamente validado de acordo coa normativa de aplicación. · Copia dos diplomas e certificados acreditativos dos cursos de formación e demais méritos que aleguen. No caso de que consten en poder do Servizo de Recursos Humanos e Avaliación servirá unha declaración responsable de estar en posesión dos méritos alegados.4. A documentación presentarase por medio de copia simple sen necesidade de cotexo, sen prexuízo de que, ao abeiro do disposto no artigo 28 da Lei 39/2015, do 1 de outubro, do procedemento administrativo común das administracións públicas (ou daqueloutras previsións normativas análogas, concordantes ou substitutivas), se poida requirir posteriormente a documentación ou información orixinal e o seu cotexo.5. As persoas aspirantes deberán aboar unha taxa por dereitos de exame de acordo coa vixente Ordenanza fiscal 3.07 reguladora da taxa por expedición de documentos administrativos, segundo se especifica: O ingreso do importe da taxa efectuarase por medio de autoliquidación a través da Oficina Virtual do Contribuínte-OVC (httpss://sede. santigodecompostela. gal) e do posterior pago nalgunha das diferentes entidades bancarias que se indican no documento de autoliquidación ou nas súas pasarelas de pago respectivas.6. O prazo de presentación será de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado. A presentación fóra de prazo suporá a non admisión da persoa aspirante ao proceso selectivo. As persoas que non acrediten estar en posesión do titulo CELGA 3 (para subgrupos AP e C2) ou CELGA 4 (para subgrupos C1, A2 e A1), equivalente ou superior, disporán dun prazo dun ano, que se contará desde a data da toma de posesión, para asistir a un curso obrigatorio impartido polo persoal técnico do Departamento de Lingua do Concello de Santiago de Compostela con contido adaptado ao caso.1. O proceso selectivo será o de concurso de valoración de méritos, consonte o previsto nas disposicións adicionais 6ª e 8ª da Lei 20/2021, do 28 de decembro, de medidas urxentes para a redución da temporalidade no emprego público.2. A experiencia profesional avaliable é aquela que pode ter a consideración de traballo efectivo na situación de servizo activo ou equivalente, pero tamén períodos de excedencia por coidado de familiares, violencia de xénero, servizos especiais ou excedencia forzosa no corpo, escala, subescala, clase, categoría e praza convocada.3. A fase de concurso consistirá na valoración por parte do tribunal dos méritos alegados e acreditados polas persoas candidatas. A puntuación máxima posible neste proceso será de 100 puntos, repartidos do xeito seguinte: 3.1. Méritos profesionais: 80 puntos.3.1.1. Por servizos prestados como persoal funcionario interino, persoal laboral temporal ou persoal laboral indefinido non fixo no corpo, escala, subescala, clase, categoría e praza obxecto da convocatoria específica no Concello de Santiago de Compostela: 0,75 puntos por mes traballado (máximo 9 puntos por ano de traballo ou parte proporcional) 3.1.2. Por servizos prestados como persoal funcionario interino, persoal laboral temporal ou persoal laboral indefinido non fixo noutros corpos, escalas, subescalas, clases ou categoría distintas da praza obxecto da convocatoria específica no Concello de Santiago de Compostela: a) En corpos, escalas, subescalas, clases ou categorías superiores, 0,20 puntos por mes traballado (máximo 2,4 puntos por ano traballado ou parte proporcional). b) En corpos, escalas, subescalas, clases ou categorías do mesmo grupo, 0,15 puntos por mes traballado (máximo 1,8 puntos por ano traballado ou parte proporcional). c) En corpos, escalas, subescalas, clases ou categorías inmediatamente inferiores 0,10 puntos por mes traballado (máximo 1,2 puntos por ano traballado ou parte proporcional). 3.1.3. Por servizos prestados como persoal funcionario interino, persoal laboral temporal ou persoal laboral indefinido non fixo no mesmo corpo, escala, subescala, clase ou categoría, ou equivalentes, da praza obxecto da convocatoria específica noutras administracións públicas: 0,25 puntos por mes traballado (máximo 3 puntos por ano traballado ou parte proporcional). 3.2. Formación e capacitacións profesionais: 19 puntos Valoraranse a realización (como docente ou alumnado) de cursos homologados polas diferentes administracións públicas ou por outras entidades do sector público, ou os realizados no ámbito da formación para o emprego ou dos acordos de formación continua, cuxo contido estea directamente relacionado coas funcións propias da praza obxecto da convocatoria e os considerados transversais polo seu interese para todos os postos, como os de coñecemento da lingua galega, os relacionados coa prevención, cos dereitos e deberes do persoal empregado público, coa igualdade, a protección de datos, a atención á cidadanía, a protección do medio ambiente desde o ámbito laboral e os de ofimática, entre outros.3.2.1. As horas de formación cuxo contido estea directamente relacionada coas funcións propias da praza obxecto da convocatoria valoraranse, segundo os grupos e/ou subgrupos de titulación, como recolle a seguinte táboa de horas requiridas para acadar a máxima puntuación: - Grupo A1: 300 horas (0,0633 puntos/hora) - Grupo A2: 200 horas (0,0950 puntos/hora) - Grupo B: 200 horas (0,0950 puntos/hora) - Grupo C1: 150 horas (0,1266 puntos/hora) - Grupo C2: 100 horas (0,1900 puntos/hora) - Grupo AP: 80 horas (0,2375 puntos/hora) 3.2.2. Titulación superior - Por posuír unha titulación superior á requirida para o acceso e relacionada coa praza obxecto da convocatoria sumaranse 2 puntos - Por posuír unha titulación igual ou superior dunha especialidade diferente á requirida para o acceso á praza obxecto da convocatoria computarase 1 punto.3.3. Superación de probas selectivas de acceso Por ter superado probas selectivas de acceso a prazas de persoal funcionario de carreira ou de persoal laboral fixo do mesmo corpo, escala, subescala ou categoría, convocadas polo Concello de Santiago de Compostela, computarase ata un máximo de 1 punto, segundo se indica: - 0,50 puntos por ter superada unha proba - 0,75 puntos por ter superadas dúas probas - 1,00 punto por ter superadas tres ou máis probas 3.4. As puntuacións de cada apartado da epígrafe 3 son independentes e excluíntes e en ningún caso poderá acadarse coa suma dos distintos apartados (3.1 + 3.2 + 3.3) unha puntuación superior ao máximo de 100 puntos.3.5. Para acreditar os méritos incluídos na base 3.1 deberase achegar a seguinte documentación xustificativa: - Resolución de nomeamento ou toma de posesión xunto cunha certificación da vida laboral que acredite os ditos servizos, expedida polo órgano competente da Seguridade Social, e acta de cesamento. No caso do persoal funcionario interino ou laboral temporal indefinido non fixo por sentenza que preste servizos no Concello de Santiago de Compostela, achegarase copia da resolución ou sentenza xudicial que acredite ou recoñeza o tempo traballado neste Concello. En todo caso, desta documentación xustificativa deberá deducirse, de xeito claro e inequívoco, o corpo, escala, subescala, clase, categoría e praza en que se prestaron os servizos que se pretende que sexan valorados, así como o tempo efectivo da prestación. Non se computarán os servizos que se prestaran simultaneamente con outros igualmente alegados e reduciranse proporcionalmente os prestados a tempo parcial. Tampouco se terán en conta outras formas de acreditación dos servizos prestados diferentes das previstas nestas bases e en ningún caso un certificado de servizos prestados poderá substituír á resolución de nomeamento ou á toma de posesión e a acta de cesamento, malia que poida achegarse como documentación xustificativa complementaria.3.6. Para acreditar os méritos alegados na base 3.2. deberá achegarse copia dos diplomas ou certificados acreditativos das accións formativas e das titulacións indicadas pola persoa interesada, e referenciadas en cada un dos subapartados 3.2.1 e 3.2.2. Para os méritos alegados con respecto á base 3.3. será suficiente con que a persoa interesada indique a oferta de emprego público de que se trata e as prazas ás que se refire. No caso de que conste no Departamento de Persoal calquera da documentación antedita será suficiente presentar unha declaración responsable na que figuren os datos sinalados.1. A orde de prelación das persoas aspirantes que superen o proceso selectivo realizarase de acordo coa suma da puntuacións obtidas en cada un dos apartados da fase de concurso sen que poida superar o proceso selectivo un número de persoas aspirantes superior ao de prazas convocadas. Non obstante o anterior, sempre que os órganos de selección propoñan o nomeamento de igual número de persoas aspirantes que o de prazas convocadas, e co fin de asegurar a súa cobertura, cando unha persoa aspirante se atope participando simultaneamente en máis dun proceso selectivo neste Concello, a resolución dos nomeamentos recaerá unha vez concluídos e coñecidos os resultados dos procesos en que participe, e o órgano convocante poderá requirir do órgano de selección unha relación complementaria das persoas aspirantes que sigan ás propostas para o seu posible nomeamento como persoal funcionario de carreira ou laboral fixo, segundo sexa o caso. En desenvolvemento do disposto no artigo 61.8 do TREBEP e co fin de garantir a cobertura definitiva de todas as prazas ofertadas nunha única convocatoria, se no prazo de dous anos desde a toma de posesión unha praza queda vacante por incompatibilidade, o órgano competente requirirá do órgano de selección unha relación complementaria das persoas aspirantes que sigan ás persoas seleccionadas propostas, para o seu eventual nomeamento como persoal funcionario de carreira ou laboral fixo, segundo sexa o caso.2. Para os efectos previstos neste punto terán a mesma consideración que as renuncias os supostos referidos ás persoas aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados nesta convocatoria. O tribunal poderá declarar desertas aquelas prazas que non resulten cubertas ao rematar o proceso selectivo se este non foi superado polo número suficiente de persoas aspirantes. En caso de empate na puntuación final do proceso selectivo, o desempate efectuarase segundo se sinala a continuación: 1º Maior tempo ocupando no Concello de Santiago de Compostela a praza obxecto da convocatoria especifica á que se opta en calidade de persoal funcionario interino, persoal laboral indefinido non fixo ou persoal laboral temporal, no mesmo corpo, escala, subescala, clase ou categoría.2º Maior puntuación obtida no apartado 3.1.1. do concurso 3º Maior puntuación obtida no apartado 3.3. do concurso 4º Maio puntuación obtida no apartado 3.2.1. do concurso 5º Maior puntuación obtida no apartado 3.2.2. do concurso 6º Antigüidade total acumulada en calquera das administracións públicas 7º A persoa aspirante de maior idade. As persoas candidatas que sexan propostas polo tribunal para ocuparen as prazas convocadas deberán achegar, no prazo de vinte días naturais contados a partir do seguinte ao da publicación da proposta do tribunal, os documentos acreditativos dos requisitos esixidos para cubrir as prazas convocadas, que serán os indicados nestas bases específicas e nas bases xerais. A falta de presentación en prazo da documentación esixida será equivalente a unha renuncia. Corresponderá unha compensación económica, equivalente a vinte (20) días de retribucións fixas por ano de servizo, repartíndose por meses ou períodos de tempo inferiores a un ano, ata un máximo de doce (12) mensualidades, para o persoal funcionario interino ou persoal laboral temporal que, estando en activo como tal, vise finalizada a súa relación coa Administración por non superar os procesos selectivos de estabilización contidos na Lei 20/2021, do 28 de decembro. A non participación da persoa aspirante no proceso selectivo de estabilización non dará dereito a compensación económica en ningún caso. En cumprimento do disposto na Lei orgánica 3/2018, do 5 de decembro, de protección de datos persoais e garantía dos dereitos dixitais infórmase ás persoas interesadas en participar no proceso selectivo que os datos de carácter persoal que faciliten serán incorporados a un ficheiro coa finalidade da selección de persoal e recoñéceselles a posibilidade de exercitaren gratuitamente os dereitos de acceso, rectificación, cancelación e oposición, enviando comunicación escrita ao Concello de Santiago de Compostela. As persoas interesadas autorizan o Concello de Santiago de Compostela para tratar os seus datos nos termos anteriormente descritos así como para publicalos nos taboleiros de anuncios e na páxina web do Concello. A presentación da documentación necesaria para participar no proceso de selección presumirá o consentimento para tratar a información nos termos indicados. A convocatoria e as súas bases específicas, así como cantos actos administrativos delas se deriven, poderán ser impugnadas polas persoas nos casos e na forma previstos na Lei 39/2015, do 1 de outubro, de procedemento administrativo común das administracións públicas. Santiago de Compostela, 26 de decembro de 2022 A concelleira delegada de Economía e Facenda, Persoal, Contratación e Modernización da Administración Local Marta Abal Rodríguez